Tällaisia postikortteja Dino Sassi kuvasi. Kuva: Heikki Westergård Dino Sassi asuu Schion kaupungissa Pohjois-Italiassa.

Vähänkin vanhemmat suomalaiset muistavat paikkakuntapostikortit. Niihin oli painettu yksi tai useampi värikuva paikallisesta vesitornista, kunnantalosta ja kirkosta. Ohessa luki "Terveisiä Äänekoskelta" tai milloin mistäkin.

Korttien kuvat otti lähes kaikki Suomen kunnat 1960-1990-luvuilla kiertänyt italialainen Dino Sassi.

Kävimme Sassin kotikaupungissa Schiossa muistelemassa menneitä. Yksi noloimmista kuvaustilanteista italialaiselle oli alastomien suomalaisten kuvaaminen saunassa.

- Saunojia kuvaaminen ei hävettänyt lainkaan, mutta itse häpesin, Sassi muisteli.

- Kokemuksen myötä rohkaistuin kuitenkin jopa antamaan löylyhuoneessa ohjeita: "Your tissi more up please, your more down."

Päälle kohta 80-vuotias kuvaajaveteraani nauroi makeasti. Hän osoittautui mainioksi velikullaksi.

Katso videolta, kuinka Dino Sassi muistelee hauskimpia kuvaushetkiään!